Zločin, arhitektura in kazen

Arhitektura prispeva h kulturnemu in socialnemu ozračju v zaporu

Zapor Halden na Norveškem je eden najbolj znanih primerov t. i. radikalnega humanizma v konceptu zapora. Dnevne sobe in skupni prostori bolj spominjajo na dnevne sobe v študentskem domu kot pa na zapor. Celice so asketske, a udobne. Zaporniki imajo na voljo lastne kuhinje in širok nabor izobraževalnih in delovnih programov

© Erik Møller Arkitekter, HLM Arkitektur

Zaporna kazen je v današnji družbi vsesplošno sprejeta kot sodobna, civilizirana kazen za hujše prestopke in zločine. A ni bilo vedno tako. Šele v 18. in 19. stoletju se je z industrijsko revolucijo pojavil koncept, da je omejitev posameznikove svobode za določen čas, sorazmerno s težo storjenega zločina, dovoljšna kazen in povračilo za storjeno škodo – v protestantskem duhu greha in pokore. To lahko razberemo tudi iz angleške besede za kaznilnico, »penetentiary«, ter korena »penance«, pokora. Zapor je v tem času tako »pokorilnica« – prostor za prestajanje pokore.